Държавен вестник, бр. 17, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  17
УКАЗ № 52
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за изменение и допълнение на Закона 
за киберсигурност, приет от 51-вото Народно 
събрание на 5 февруари 2026 г.
Издаден в София на 11 февруари 2026 г. 
Президент на Републиката: 
Илияна Йотова
Подпечатан с държавния печат.
Министър на правосъдието:
Георги Георгиев
ЗАКОН
за изменение и допълнение на Закона за кибер­
сигурност (обн., ДВ, бр. 94 от 2018 г.; изм., 
бр. 69 и 85 от 2020 г. и бр. 15 и 25 от 2022 г.)
§ 1. В чл. 1, ал. 1 се правят следните из­
менения:
1. В т. 1 думите „включително дейности 
и проекти по киберотбрана и по противо­
действие“ се заменят с „координация и сът­
рудничество в областта на киберотбраната и 
противодействието“.
2. В т. 2 думите „мрежова и информационна 
сигурност“ се заменят с „киберсигурност в 
Република България“.
§ 2. В чл. 2 ал. 1 се изменя така:
„(1) Киберсигурност означава дейностите, 
необходими за защита от киберзаплахи на 
мрежите и информационните системи, на 
ползвателите на такива мрежи и системи и 
на други лица, засегнати от киберзаплахи.“
§ 3. В чл. 3 се правят следните изменения:
1. Заглавието се изменя така: „Мерки за 
високо общо ниво на киберсигурност“.
2. В ал. 1 думите „мрежова и информацион­
на сигурност“ се заменят с „високо общо ниво 
на киберсигурност“ и думите „чл. 4, ал. 1“ се 
заменят с „чл. 4 и 4а“.
3. В ал. 2 думите „мрежова и информацион­
на сигурност, както и други препоръчителни 
мерки“ се заменят с „постигане на високо 
общо ниво на киберсигурност за субектите 
по чл. 4 и 4а с изключение на посочените в 
чл. 4, т. 3, буква „а“.
4. Алинеи 3 и 4 се изменят така: 
„(3) Минималният обхват на мерките за 
постигане на високо общо ниво на киберсигур­
ност за субектите по чл. 4, т. 3, букви „а“ и „б“ 
и приложение II, т. 1 се определят с наредба 
на Министерския съвет по предложение на 
Комисията за регулиране на съобщенията и 
на министъра на електронното управление. 
Мерките не може да налагат използването на 
определен тип технология.
(4) Наредбите по ал. 2 и 3 не се прилагат 
за ведомствата по чл. 5, т. 2.“
§ 4. Член 4 се изменя така:
„Обхват
Чл. 4. С този закон се определят изисква­
нията към:
1. административните органи;
2. публични и частни субекти от видовете, 
посочени в приложение I или II, които отго­
варят на критериите за средни предприятия 
съгласно чл. 3, ал. 1 от Закона за малките 
и средни предприятия или надхвърлят оп­
ределената в него горна граница за средни 
предприятия и които предоставят своите ус­
луги или извършват дейности в рамките на 
Европейския съюз; при установяване размера 
на предприятието не се прилага чл. 4, ал. 9 от 
Закона за малките и средните предприятия;
3. субекти от видовете, посочени в при­
ложение I или II, независимо от размера на 
предприятието, когато:
а) услугите се предоставят от доставчици 
на обществени електронни съобщителни мре­
жи или на обществено достъпни електронни 
съобщителни услуги;
б) услугите се предоставят от доставчици 
на удостоверителни услуги;
в) услугите се предоставят от регистри на 
имена на домейни от първо ниво и доставчи­
ци на системни услуги за имена на домейни;
г) субектът е единствен доставчик на 
услуга, която е от съществено значение за 
поддържането на критични обществени и 
икономически дейности;
д) смущение (за определено време) в пре­
доставяната от субекта услуга би могло да 
окаже значително въздействие върху общест­
вената безопасност, обществената сигурност 
или общественото здраве;
е) смущение в предоставяната от субекта 
услуга би могло да предизвика значителен 
системен риск, по-специално за секторите, 
в които такова смущение би могло да има 
трансгранично въздействие;
ж) субектът е критичен поради своята 
специфична значимост на национално или 
регионално равнище за конкретния сектор 
или вид услуга или за други взаимозависими 
сектори в Република България;
4. субекти, установени като критични су­
бекти съгласно Директива (ЕС) 2022/2557 на 
Европейския парламент и на Съвета от 14 де­
кември 2022 г. за устойчивостта на критичните 
субекти и за отмяна на Директива 2008/114/
ЕО на Съвета (OB L 333/164 от 27 декември 
2022 г.), наричана по нататък „Директива 
(ЕС) 2022/2557“;
5. субекти, предоставящи услуги за регист­
рация на имена на домейни;